CELEX: 32015R1019
Language: hu
Date: 2015-06-29 00:00:00
Title: A Bizottság (EU) 2015/1019 végrehajtási rendelete (2015. június 29.) az Indiából származó rozsdamentes acélhuzalok egyes típusainak behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 1106/2013/EU tanácsi végrehajtási rendelet módosításáról, az Indiából származó rozsdamentes acélhuzalok egyes típusainak behozatalára vonatkozó végleges kiegyenlítő vám kivetéséről és a kivetett ideiglenes vám végleges beszedéséről szóló 861/2013/EU tanácsi végrehajtási rendelet módosításáról, valamint az (EU) 2015/49 bizottsági végrehajtási rendelet hatályon kívül helyezéséről

30.6.2015   
            
            
               HU
            
            
               Az Európai Unió Hivatalos Lapja
            
            
               L 163/18
            
         A BIZOTTSÁG (EU) 2015/1019 VÉGREHAJTÁSI RENDELETE
   (2015. június 29.)
   az Indiából származó rozsdamentes acélhuzalok egyes típusainak behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 1106/2013/EU tanácsi végrehajtási rendelet módosításáról, az Indiából származó rozsdamentes acélhuzalok egyes típusainak behozatalára vonatkozó végleges kiegyenlítő vám kivetéséről és a kivetett ideiglenes vám végleges beszedéséről szóló 861/2013/EU tanácsi végrehajtási rendelet módosításáról, valamint az (EU) 2015/49 bizottsági végrehajtási rendelet hatályon kívül helyezéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet),
   tekintettel az Indiából származó rozsdamentes acélhuzalok egyes típusainak behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2013. november 5-i 1106/2013/EU tanácsi végrehajtási rendeletre (2) és különösen annak 2. cikkére,
   mivel:
   A.   HATÁLYOS INTÉZKEDÉSEK
   
   
               (1)
            
            
               A Tanács az 1106/2013/EU végrehajtási rendelettel végleges dömpingellenes vámot vetett ki azon rozsdamentes acélhuzalok Unióba való behozatalára, amelyek:
               
                           —
                        
                        
                           2,5 vagy annál nagyobb tömegszázalékban nikkelt tartalmaznak, a 28 tömegszázalék vagy annál több, de 31 tömegszázalékot nem meghaladó mennyiségű nikkelt és 20 tömegszázaléknál több, de maximum 22 tömegszázalék krómot tartalmazó huzal kivételével,
                        
                     
                           —
                        
                        
                           kevesebb mint 2,5 tömegszázalékban nikkelt tartalmaznak, a 13 tömegszázalék vagy annál több, de 25 tömegszázalékot nem meghaladó mennyiségű krómot, és 3,5 tömegszázalék vagy annál több, de maximum 6 tömegszázalék alumíniumot tartalmazó huzal kivételével,
                        
                     és amelyek jelenleg a 7223 00 19 és 7223 00 99 KN-kódok alá tartoznak, és Indiából származnak (a továbbiakban: érintett termék).
            
         
               (2)
            
            
               A végleges dömpingellenes vám kivetéséhez vezető vizsgálat során számos indiai exportáló gyártó együttműködött. Az Európai Bizottság (a továbbiakban: Bizottság) közülük választotta ki az indiai exportáló gyártók vizsgálat alá vont mintáját.
            
         
               (3)
            
            
               A Tanács a mintába felvett vállalatok esetében 0 %-tól 12,5 %-ig terjedő egyedi vámtételeket, míg az együttműködő, de a mintában nem szereplő vállalatok esetében 5 %-os súlyozott átlagos vámot vetett ki az érintett termék behozatalára.
            
         
               (4)
            
            
               A Tanács a nem jelentkező, illetve a vizsgálatban együtt nem működő többi vállalat esetében országosan 12,5 %-os vámtételt vetett ki.
            
         
               (5)
            
            
               Az 1106/2013/EU végrehajtási rendelet 2. cikke kimondja, hogy ha bármely új indiai exportáló gyártó elégséges bizonyítékot szolgáltat a Bizottságnak arról, hogy:
               
                           a)
                        
                        
                           nem exportálta az érintett terméket az Unióba az intézkedések alapjául szolgáló időszakban, azaz 2011. április 1. és 2012. március 31. között (a továbbiakban: vizsgálati időszak);
                        
                     
                           b)
                        
                        
                           nem áll kapcsolatban az említett rendelettel kivetett dömpingellenes intézkedések hatálya alatt álló egyetlen exportőrrel vagy gyártóval sem; továbbá
                        
                     
                           c)
                        
                        
                           vagy ténylegesen a vizsgálati időszak után exportálta az érintett terméket az Unióba vagy visszavonhatatlan szerződéses kötelezettséget vállalt jelentős mennyiségű érintett terméknek a vizsgálati időszak után az Unióba történő exportálására;
                        
                     akkor az említett rendelet 1. cikkének (2) bekezdése módosítható oly módon, hogy az új exportáló gyártó esetében a mintában nem szereplő együttműködő vállalatokra alkalmazott vámtételt, azaz az 5 %-os súlyozott átlagos vámot alkalmazzák.
            
         B.   ÚJ EXPORTÁLÓ GYÁRTÓ ÁLTAL BENYÚJTOTT KÉRELEM
   
   
               (6)
            
            
               Az indiai Superon Schweisstechnik India Ltd. (a továbbiakban: első kérelmező) és Anand ARC Ltd. (a továbbiakban: második kérelmező) vállalat kérte a mintában nem szereplő együttműködő vállalatokra vonatkozó vámtétel alkalmazását (a továbbiakban: új exportáló gyártóknak járó elbánás).
            
         
               (7)
            
            
               A Bizottság vizsgálatot folytatott annak megállapítására, hogy a kérelmezők megfelelnek-e az új exportáló gyártóknak járó elbánáshoz szükséges, az 1106/2013/EU végrehajtási rendelet 2. cikkében megállapított feltételeknek.
            
         
               (8)
            
            
               A Bizottság kérdőívet küldött a kérelmezőknek és bizonyítékot kért arra nézve, hogy megfelelnek az 1106/2013/EU végrehajtási rendelet 2. cikkében megállapított összes fenti feltételnek.
            
         
               (9)
            
            
               A Bizottság minden olyan információt beszerzett és ellenőrzött, amelyet szükségesnek ítélt annak megállapításához, hogy a kérelmezők megfelelnek-e az új exportáló gyártóknak járó elbánáshoz szükséges mindhárom feltételnek. Ellenőrző látogatásokat végzett az alábbi vállalatok telephelyén:
               
                           —
                        
                        
                           Superon Schweisstechnik India Ltd., Gurgaon;
                        
                     
                           —
                        
                        
                           Anand ARC Ltd., Mumbai.
                        
                     
         
               (10)
            
            
               Az első kérelmező elegendő bizonyítékot szolgáltatott ahhoz, hogy bizonyítsa: megfelel az 1106/2013/EU végrehajtási rendelet 2. cikkében említett mindhárom feltételnek. Az első kérelmező valóban bizonyítani tudta, hogy:
               
                           i.
                        
                        
                           az érintett terméket nem exportálta az Unióba a 2011. április 1. és 2012. március 31. közötti időszakban;
                        
                     
                           ii.
                        
                        
                           nem áll kapcsolatban az 1106/2013/EU végrehajtási rendelettel kivetett dömpingellenes intézkedések hatálya alatt álló egyetlen indiai exportőrrel vagy gyártóval sem; továbbá
                        
                     
                           iii.
                        
                        
                           ténylegesen 2012 októberétől kezdődően exportált 30 tonnát kitevő jelentős mennyiséget az Európai Unióba az érintett termékből;
                        
                     ezért az 1106/2013/EU végrehajtási rendelet 2. cikkének megfelelően alkalmazható rá a mintában nem szereplő együttműködő vállalatok esetében alkalmazandó (azaz 5 %-os) vámtétel, és fel kell venni a mintában nem szereplő indiai együttműködő exportáló gyártók jegyzékébe.
            
         
               (11)
            
            
               A második kérelmező ugyanakkor nem felelt meg az első feltételnek, mert a vizsgálati időszakban exportálta az érintett terméket az Unióba. Az új exportáló gyártóknak járó elbánás iránti kérelme ezért elutasításra került.
            
         
               (12)
            
            
               A Bizottság a fenti megállapításokról tájékoztatta a kérelmezőket és az uniós gazdasági ágazatot, és lehetőséget biztosított számukra észrevételeik megtételére. Az egyik exportáló gyártó a határozat visszamenőleges alkalmazását kérelmezte. Ez a lehetőség azonban nem képezi a jelenlegi eljárás részét, és erről az exportáló gyártó megfelelő tájékoztatást kapott. Más észrevétel nem érkezett.
            
         
               (13)
            
            
               Az első kérelmezőhöz egy új TARIC-kiegészítő kódot (B997) szükséges rendelni. Pusztán a TARIC technikai integrációja miatt e rendelettel módosítani kell a 861/2013/EU tanácsi végrehajtási rendeletet (3), méghozzá ugyanennek a TARIC-kiegészítő kódnak (B997) az első kérelmezőhöz történő rendelésével.
            
         
               (14)
            
            
               Az (EU) 2015/49 bizottsági végrehajtási rendelet (4) elfogadására anélkül került sor, hogy az alaprendelet 15. cikkének (1) bekezdése szerint létrehozott bizottság véleményt nyilvánított volna. A jogbiztonság és a jogos elvárások védelme érdekében ezért az (EU) 2015/49 végrehajtási rendeletet hatályon kívül kell helyezni és tartalmát az (EU) 2015/49 végrehajtási rendelet hatálybalépésével kezdődő hatállyal ismét el kell fogadni.
            
         
               (15)
            
            
               Ez a rendelet összhangban van az alaprendelet 15. cikkének (1) bekezdése szerint létrehozott bizottság véleményével,
            
         ELFOGADTA EZT A RENDELETET:
   1. cikk
   Az 1106/2013/EU végrehajtási rendelet a következőképpen módosul:
   
               a)
            
            
               az 1. cikk (2) bekezdésében foglalt táblázatban szereplő „B781” TARIC-kiegészítő kód helyébe a „lásd a mellékletet” szöveg lép;
            
         
               b)
            
            
               a melléklet helyébe e rendelet melléklete lép.
            
         2. cikk
   A 861/2013/EU végrehajtási rendelet 1. cikkének (2) bekezdésében foglalt táblázatban szereplő „B999” bejegyzés helyébe a következő szöveg lép: „B999 (a Superon Schweisstechnik India Ltd., Gurgaon, Haryana, India, esetében a TARIC-kiegészítő kód: B997)”.
   3. cikk
   Az (EU) 2015/49 bizottsági végrehajtási rendelet 2015. január 16-i hatállyal hatályát veszti.
   4. cikk
   Ez a rendelet az Európai Unió Hivatalos Lapjában való kihirdetését követő napon lép hatályba. Ez a rendelet 2015. január 16-tól bír joghatással.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. június 29-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 343., 2009.12.22., 51. o.
   
   
      (2)  HL L 298., 2013.11.8., 1. o.
   
   
      (3)  A Tanács 2013. szeptember 2-i 861/2013/EU végrehajtási rendelete az Indiából származó rozsdamentes acélhuzalok egyes típusainak behozatalára vonatkozó végleges kiegyenlítő vám kivetéséről és a kivetett ideiglenes vám végleges beszedéséről (HL L 240., 2013.9.7., 1. o.).
   
      (4)  A Bizottság 2015. január 14-i (EU) 2015/49 végrehajtási rendelete az Indiából származó rozsdamentes acélhuzalok egyes típusainak behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 1106/2013/EU tanácsi végrehajtási rendelet módosításáról és az Indiából származó rozsdamentes acélhuzalok egyes típusainak behozatalára vonatkozó végleges kiegyenlítő vám kivetéséről és a kivetett ideiglenes vám végleges beszedéséről szóló 861/2013/EU tanácsi végrehajtási rendelet módosításáról (HL L 9., 2015.1.15., 17. o.).
   
      MELLÉKLET
      A mintában nem szereplő indiai együttműködő exportáló gyártók:
      
                  Vállalat neve
               
               
                  Település
               
               
                  TARIC-kiegészítő kód
               
            
                  Bekaert Mukand Wire Industries
               
               
                  Lonand, Tal. Khandala, Satara District, Maharashtra
               
               
                  B781
               
            
                  Bhansali Bright Bars Pvt. Ltd.
               
               
                  Mumbai, Maharashtra
               
               
                  B781
               
            
                  Bhansali Stainless Wire
               
               
                  Mumbai, Maharashtra
               
               
                  B781
               
            
                  Chandan Steel
               
               
                  Mumbai, Maharashtra
               
               
                  B781
               
            
                  Drawmet Wires
               
               
                  Bhiwadi, Rajasthan
               
               
                  B781
               
            
                  Jyoti Steel Industries Ltd.
               
               
                  Mumbai, Maharashtra
               
               
                  B781
               
            
                  Mukand Ltd.
               
               
                  Thane
               
               
                  B781
               
            
                  Panchmahal Steel Ltd.
               
               
                  Dist. Panchmahals, Gujarat
               
               
                  B781
               
            
                  Superon Schweisstechnik India Ltd
               
               
                  Gurgaon, Haryana
               
               
                  B997